Translate the text from Welsh to English.



 
Heddiw, mae Llywodraeth Cymru wedi cyhoeddi adroddiad ystadegol ar batrymau cyrhaeddiad mewn darllen a rhifedd, gan ddefnyddio data ar lefel genedlaethol o asesiadau personol.


Mae asesiadau personol ar\-lein yn cael eu cyflawni gan bob dysgwr ym Mlwyddyn 2 i Flwyddyn 9\. Mae’r asesiadau hynny’n rhoi gwybodaeth i ysgolion am sgiliau darllen a rhifedd disgyblion unigol, gan gynnwys eu cryfderau a'r camau nesaf posibl, sy'n caniatáu i athrawon gefnogi pob dysgwr.  


Mae'r adroddiad yn dangos yn glir yr effaith negyddol y mae'r pandemig wedi'i chael ar gyrhaeddiad mewn darllen a rhifedd, yn ogystal â'r effeithiau gwahaniaethol ar ddysgwyr mewn perthynas â'u hoedran. Ac mae hyn oll yn ychwanegu at y dystiolaeth ryngwladol bresennol.


Nid yw'r patrymau hyn yn unigryw i Gymru. Mae tystiolaeth ar draws y DU, ac ar draws y byd, yn dangos yr effaith negyddol y mae'r pandemig wedi'i chael ar addysg. A’r ardaloedd hynny â’r lefelau uwch o amddifadedd sydd wedi cael eu heffeithio waethaf.


Roedd y buddsoddiad o £500 miliwn a wnaed gennym dros gyfnod y pandemig wedi'i neilltuo'n benodol i gefnogi'r rhai yr effeithiwyd arnynt fwyaf gan y pandemig. Dangosodd gwerthusiad diweddar yr effaith gadarnhaol a gafodd y buddsoddiad hwnnw – ond rydym yn parhau i wynebu heriau.


Mae llythrennedd a rhifedd yn elfennau sylfaenol o'r dysgu. Nid oes dim byd pwysicach – ac mae'n rhaid i'r ddau faes gael eu hystyried yn flaenoriaeth genedlaethol. Oherwydd y dysgwyr hynny sy’n gallu manteisio orau ar gyfoeth y cyfleoedd y mae ein Cwricwlwm i Gymru yn eu darparu yw’r rheini sydd â sgiliau llythrennedd a rhifedd da.


Ym mis Mawrth, cyhoeddwyd ein Pecyn Cymorth ar gyfer Darllen a Llafaredd. I helpu ysgolion i gefnogi disgyblion ymhellach byddaf yn diweddaru'r pecyn cymorth hwnnw, ac yn ei gyhoeddi yn ddiweddarach y tymor hwn. A hynny er mwyn sicrhau eglurder ar addysgu ffoneg yn systematig ac yn gyson. Dyma'r cam nesaf yn y gwaith sydd wedi bod ar waith dros y ddwy flynedd ddiwethaf i godi safonau darllen.


Ochr yn ochr â hyn, mae hyrwyddo pwysigrwydd mathemateg a meddylfryd cadarnhaol ar draws ysgolion, teuluoedd a'r gymuned ehangach yn hanfodol. Er mwyn helpu i gyflawni hyn, byddaf yn cyhoeddi cynllun Mathemateg a Rhifedd cyn diwedd y tymor. Bydd hwnnw'n helpu i godi safonau ac yn rhoi'r wybodaeth sydd ei hangen ar bob ymarferydd i helpu dysgwyr i gymhwyso eu sgiliau mathemategol ar draws y Cwricwlwm newydd i Gymru.


Mae Llywodraeth Cymru yn parhau i fod yn glir mai diben yr asesiadau personol yw helpu dysgwyr i wneud cynnydd, ac ni luniwyd yr asesiadau i'w defnyddio at ddibenion atebolrwydd, ar unrhyw lefel. Nid oes angen i ysgolion nac awdurdodau lleol wneud unrhyw newidiadau o ganlyniad i gyhoeddi'r adroddiad cenedlaethol hwn.


Mae'r adroddiad yn manteisio ar y data cyfoethog a gynhyrchir am ddysgwyr yn sgil cyflawni'r asesiadau, sy'n darparu gwybodaeth am newidiadau o ran cyrhaeddiad dros amser mewn sgiliau darllen a rhifedd ar lefel genedlaethol. Bydd cyhoeddi'r dadansoddiad o ddata dienw ar lefel Cymru yn caniatáu i'r wybodaeth hon gael ei defnyddio i lywio polisïau ac ymchwil yn y dyfodol.


O hyn allan, bydd dadansoddi a deall patrymau cyrhaeddiad ar lefel genedlaethol, gan Lywodraeth Cymru a phartneriaid eraill, yn rhan annatod o werthuso a gwella ysgolion ar bob agwedd ar y system, yn unol ag egwyddorion ein Canllawiau Gwella Ysgolion.


Bydd y data hynny'n ategu gwybodaeth o'n rhaglen genedlaethol ehangach o asesiadau monitro, sy'n seiliedig ar samplau, a fydd yn cwmpasu ehangder y Cwricwlwm i Gymru.


Nid yw effeithiau'r pandemig wedi dod i ben. Mae gwaddol Covid ynghyd â chostau byw cynyddol wedi gosod ein hysgolion ar reng flaen argyfwng y tu hwnt i fyd addysg – heb unrhyw fai ar yr ysgolion eu hunain. Mae'r llywodraeth hon yn cydnabod yr heriau sy'n wynebu ein hysgolion, a byddwn yn parhau i ddefnyddio pob dylanwad sydd gennym i'w cefnogi.







Translation:


 
The Welsh Government has today published a statistical report on patterns in attainment in reading and numeracy, using national\-level data from personalised assessments.


Online personalised assessments are taken by all learners in Year 2 to Year 9\. They provide schools with information on the reading and numeracy skills of individual pupils, including strengths and possible next steps, allowing teachers to support each learner.  


The report shows clearly the negative impact of the pandemic on attainment in reading and numeracy, as well as the differential effects on learners relative to their age, adding to existing international evidence.


This is not unique to Wales. Evidence across the UK, indeed across the world, shows the negative impact the pandemic has had on education. Areas with higher levels of deprivation have been impacted worst.


The £500 million investment we made over the pandemic was designed specifically to support those most impacted by the pandemic. A recent evaluation showed the positive effect this investment had – but challenges remain.


Literacy and numeracy are foundational elements of learning. There is nothing more important and both must be seen as a national priority. The richness of our new Curriculum for Wales can best be accessed by those with good literacy and numeracy.


In March we published our Reading and Oracy Toolkit and now, to help schools to support pupils further, I will publish an updated toolkit later this term, to ensure clarity on the systematic and consistent teaching of phonics. This is the next step in the work we have undertaken over the last two years to raise reading standards.


Alongside this, promoting the importance of maths and a positive ‘can do’ mindset across schools, families and the wider community is crucial. To help achieve this, I will publish a Mathematics and Numeracy plan before the end of term. This will raise standards and provide every practitioner with the knowledge to support learners to apply their mathematical skills across the new Curriculum for Wales.


The Welsh Government remains clear that the purpose of personalised assessments is to support progression in learning, and that the assessment outcomes are not to be used for accountability purposes at any levels. Neither schools nor local authorities need to make any changes as a result of the publication of this national report.


The report takes advantage of the rich data generated on learners’ assessment outcomes to provide information on changes in attainment over time in reading and numeracy skills at a national level. Publication of the analysis of Wales\-level anonymised data will allow this information to be used to inform policy\-making and future research.


Henceforth, the analysis and understanding of patterns in attainment at a national level, by the Welsh Government and other partners, will be an important contributor to system\-level evaluation and improvement, in line with the principles of our School Improvement Guidance.


They will complement information from our broader programme of national, sample\-based, monitoring assessments, which will cover the breadth of the Curriculum for Wales.


The effects of the pandemic are not over. The legacy of Covid coupled with the escalating cost of living have placed our schools at the frontline of a crisis beyond education – through no fault of their own. This government recognises the challenges facing our schools and we will continue to use every lever we have to support them.